tomron87/hebrew-wikipedia-sentences-corpus huggingface dataset:
ב-11 ביוני, הלהקה החלה לקדם את השיר "I Hate You" בהופעה באם קאונטדאון.
ביולי הלהקה זכתה עבור שיר זה במקום הראשון בתוכניות אם קאונטדאון ומיוזיק בנק.
ב-3 ביולי זכתה הלהקה בפרס "The Only One Song" בתוכנית אם קאונטדאון.
יותר מאוחר באותה שנה התפתחה מחלוקת בקשר לג'יי פארק.
ב-4 באוקטובר 2009, החלו להופיע כתבות באינטרנט הנוגעות לפרסומים של ג'יי פארק משנת 2005 בחשבון הפרטי שלו במייספייס, שבהם הוא הביע את השנאה שלו כלפי קוריאה תוך כדי ימי האימונים שלו ב-JYP Entertainment.
הפרסומים הללו, הודלפו על ידי אזרח אשר פרץ לחשבון המייספייס של ג'יי פארק, הוצאו מהקשרם ולא הובנו כראוי על ידי התקשורת הקוריאנית.
ג'יי פארק פרסם התנצלות רשמית בנושא.
אף על פי שחלק מהציבור הביע את רצונו שחברת התקליטים תוציא את ג'יי פארק מהקבוצה, המנכ"ל של JYP פארק ג'ין-יונג הצהיר ב-7 בספטמבר כי הוא תומך בפארק ושהוא צריך להישאר בקבוצה.
למרות הבעת התמיכה של המנכ"ל, ביום למחרת ג'יי פארק פרסם באתר המעריצים הרשמי הודעה כי הוא יעזוב באופן רשמי את הלהקה ויחזור לארצות הברית לפרק זמן מסוים על מנת שהמצב יירגע.
הוא תכנן לחזור ללימודים ולשפר את הידע שלו במוזיקה.
באותו מכתב הוא התנצל בפני שאר חברי הלהקה על כך שהוא לא יכול היה למלא את תפקידו ולהיות מנהיג טוב ואח גדול עבורם.
הוא הבטיח שהוא יחזור כאדם טוב יותר.
פארק ג'ין-יונג אימת את הדברים כי הלהקה תמשיך כעת את פעולתה עם שישה חברים בלבד.
בעקבות הרגישות לנושא העזיבה של ג'יי פארק, הלהקה פרשה מהופעות בתוכניות וריאטי ובידור בטלוויזיה.
למרות המחלוקת, הלהקה המשיכה עם ההוצאה לאור של אלבום האולפן הראשון שלהם בשם 01:59PM.
האלבום יצא לאור ב-10 בנובמבר 2009. אך למרות זאת שאלות לגבי עזיבתו של ג'יי פארק נותרו.
ביום שלאחר הוצאת האור של האלבום, פארק ג'ין-יונג הצהיר כי ג'יי פארק יכול לחזור למקומו בלהקה אם ירצה על מנת לעשות קאמבק אף על פי שהדבר לא נראה קרוב מלקרות.
לאות תמיכה בג'יי פארק, שאר חברי הלהקה קבעו לחלק את ההכנסות מהאלבום הראשון של הלהקה יחד איתו באופן שווה.
האלבום כלל שירים ובהם מופיע הקול של ג'יי פארק, אף על פי שפניו לא נכללו בתמונת האלבום.
הלהקה סיימה לצלם מחדש את הווידאו קליפ שלהם עבור השיר "Heartbeat", שיר הנושא, ללא ג'יי פארק באוקטובר 2009. הלהקה החלה בפעילויות לקידום האלבום בתוכניות וריאטי ותוכניות מוזיקה כמו "O Good Concert" של רשת Mnet, "מיוזיק בנק" של רשת KBS, Music Core של MBC ו-Inkigayo של SBS בנובמבר 2009.
שבוע וחצי לאחר הוצאת האלבום לאור, הלהקה הופיעה בטקס פרסי המוזיקה Mnet Asian Music Awards.
הלהקה זכתה בפרסים עבור להקת הבנים הטובה ביותר ואמן השנה (אחד הפרסים היוקרתיים ביותר של הטקס).
הלהקה ביצעה מחווה לכבוד חברם לשעבר ג'יי פארק במהלך ביצוע השיר שלהם "Again & Again".
במהלך המופע, זרקור האיר את המיקום של ג'יי פארק שבו הוא היה במהלך הריקוד, והשירה שלו הושמעה ברמקולים ולא הוחלפה על ידי אחד מחברי הלהקה.
לקראת סוף נובמבר 2009, לאחר שבועיים של פעילויות קידום של האלבום 1:59PM, הלהקה זכתה בפרס הראשון בפעם הראשונה בתוכנית מוזיקה בטלוויזיה מאז הוצאתו של האלבום, עם השיר "Heartbeat", אשר העניק ללהקה את המקום הראשון במשך שלושה שבועות נוספים.
השיר העניק להם את התואר של Triple Crown בתוכנית Inkigayo כיוון שזכו במקום הראשון במשך שלושה שבועות.
ב-30 בדצמבר 2009, במהלך טקס המוזיקה של סוף השנה של רשת הטלוויזיה KBS, השיר "Again & Again" זכה בתואר שיר השנה כשהוא זוכה ב-57,060 הצבעות.
השיר השני של הלהקה מהאלבום היה "Tired of Waiting".
הלהקה ביצעה הופעה של השיר בשידור חי בפעם הראשונה במהלך טקס המוזיקה של סוף השנה בדצמבר 2009. פעילויות הקידום של הלהקה עבור האלבום הסתיימו בהופעתם בינואר 2010 בתוכנית Inkigayo.
בפברואר 2010, הודיעה חברת התקליטים כי ג'יי פארק לא יחזור להיות חבר בלהקה, כיוון שהחוזה שלו עם החברה בוטל, בהסכמתם של כל שאר חברי הלהקה.
מפגש מעריצים ומסיבת עיתונאים נערכו יחדיו יומיים לאחר מכן עם ששת חברי הלהקה הנותרים והמנכ"ל של JYP, צ'ו ג'ונג-ווק.
מספר רב של אתרי מעריצים של הלהקה נסגרו מיד לאחר מסיבת העיתונאים כמחאה על "סילוקו" של ג'יי פארק.
ההנהלה הודיעה כי אף על פי שהלהקה תמשיך את פעילותיה עם שישה חברים, מנהיג חדש ללהקה לא ייבחר על מנת להחליף את ג'יי פארק.
באפריל 2010, הוציאה הלהקה לאור את המיני אלבום Don't Stop Can't Stop, שכלל שישה שירים.
ההוצאה לאור של אלבום זה וכן התדמית של הלהקה הייתה במטרה להציג את הלהקה כחזקה יותר מההוצאות לאור הקודמות שלה.
הלהקה ביצעה את הקאמבק שלה בתוכנית המוזיקה בטלוויזיה אם קאונטדאון באותו חודש.
הלהקה הופיעה כלהקהת חימום עבור תשעה מופעי קיץ של הלהקה Wonder Girls בארצות הברית ב-2010. הם הופיעו בפסטיבל השנתי ה-8 של "Korea Times Music Festival" בלוס אנג'לס, קליפורניה במאי 2010, ובמופע Dream Concert בסיאול, קוריאה הדרומית.
במאי 2010, הוציאה הלהקה לאור את השיר "What's Your Celebration?" עבור מונדיאל 2010. השיר דוגם חלק מהשיר של קיינאן, "Wavin' Flag".
ביולי 2010, עזבו וויונג וטאקייון את עמדותיהם כמנחים בתוכנית Inkigayo.
חודש לאחר מכן וויונג עזב את מתוכנית נוספת כדי להתמקד בלוח המופעים של הלהקה שהיה עמוס.
המופעים הראשונים של הלהקה התקיימו ב-31 ביולי וב-1 באוגוסט בסיאול.
לאחר מכן הם הופיעה ב-7 וב-8 באוגוסט בפוסן (הלהקות 2AM ומיס איי הוזמנו למופע כאורחים).
K (ג'ון K), נולד בקוריאה הדרומית.
닉쿤 – ניקהון: נולד ב-24 ביוני 1988, בארצות הברית.
תפקידו בלהקה: זמר משני וראפר ראשי.
옥택연 – אוק טאק יון: נולד ב-27 בדצמבר 1988, בקוריאה הדרומית.
תפקידו בלהקה: זמר משני וראפר מוביל.
장우영 – ג'אנג וו יאנג: נולד ב-30 באפריל 1989, בקוריאה הדרומית.
이준호 – לי ג'ונהו: נולד ב-25 בינואר 1990, בקוריאה הדרומית.
황 – הוואנג צ'אן סוונג: נולד ב-11 בפברואר 1990, בקוריאה הדרומית.
תפקידו בלהקה: זמר משני וראפר משני.
שםפרטי אלבוםמיקום הכי גבוה במצעדיםמכירותKORJPNUSWorldבקוריאנית 01:59PM יצא לאור: 10 בנובמבר 2009
אופן: CD, digital download 318 7 מכירות בקוריאה: 60,843+
מכירות ביפן: 11,777+ביפנית Republic of 2PM יצא לאור: 30 בנובמבר 2011
RIAJ: Gold "—" סימון לאלבומים שלא נכנסו למצעדים או לא הושקו באותה מדינה.
שםפרטי אלבוםמיקום הכי גבוה במצעדיםמכירותKORJPNUSWorldבקוריאניתStill 02:00PM יצא לאור: 11 באוקטובר 2010
אופן: CD, digital download1—14 מכירות בקוריאה: 90,442+
מכירות ביפן: 6,994+ "—" סימון לאלבומים שלא נכנסו למצעדים או לא הושקו באותה מדינה.
שםפרטי אלבוםמיקום הכי גבוה במצעדיםמכירותKORJPNביפניתAll About 2PM יצא לאור: 9 במרץ 2011
אופן: CD—5 מכירות ביפן: 40,272+בקוריאנית2PM Member's Selection יצא לאור: 22 במאי 2012
מכירות בקוריאה: 20,000+ (Limited) "—" סימון לאלבומים שלא נכנסו למצעדים או לא הושקו באותה מדינה.
הוא הרכב יורודאנס הולנדי שנוסד בשנת 1990 והורכב מהזמרים רנה פיליפס (D-Rock) ודזירה מאנדרס (Des'Ray) בנוסף למפיקים המוזיקליים מרטין ובובי בור.
חלק מן השירים הנודעים והמצליחים ביותר של ההרכב כוללים את השירים "Never Alone", "" ו-"Come Take My Hand".
ההרכב נוסד בשנת 1990 על ידי שני אחים – המפיקים המוזיקליים בובי ומרטין בור.
הלהיט הראשון של ההרכב "Can't Help Myself" הצליח להביא את ההרכב למקום הרביעי במצעד הסינגלים ההולנדי.
בתחילה, במהלך ההופעות החיות של הלהקה, שני האחים נהגו להופיע לצד הראפר "Da Smooth Baron MC" והזמרות פגי "הדוכסית" וגייל רובינסון.
בשנת 1991 החלו האחים להופיע באופן קבוע עם הראפר רנה פיליפס (D-Rock) והזמרת דזירה מאנדרס (Des'Ray)
ההצלחה הרבה ביותר של ההרכב התרחשה בשנת 1994 כאשר ההרכב הוציא לשווקים את הסינגל "" אשר הגיע למקום הראשון במצעד הסינגלים ההולנדי.
בשנים הבאות ההרכב הוציא לשווקים מספר סינגלים שזכו להצלחה מעטה יחסית.
משנת 1998, ההצלחה של הלהקה החלה לדעוך ובעקבות כך, בשנת 2002 הלהקה התפרקה.
בשנת 2008 הזמרת דזירה מאנדרס והראפר רנה פיליפס חזרו להופיע יחד.
(בעברית: טו אנלימיטד) הוא הרכב יורודאנס שנוסד בשנת 1991. ההרכב היה פרי יוזמתם של המפיקים הבלגים ז'אן פול דה-קוסטר ופיל ויילד, והורכב מהזמרים ריי סליג'נגורד ואניטה דות'.
במהלך שנות התשעים הלהקה זכתה לפופולריות עצומה ברחבי העולם והצליחה להביא 16 להיטים לפסגת מצעדי הפזמונים והצליחה למכור מעל ל-18 מיליון תקליטים ברחבי העולם.
חלק מן השירים הנודעים והמצליחים ביותר של ההרכב כוללים את השירים "Get Ready for This", "Twilight Zone", "No Limit" ו-"Tribal Dance".
הלהקה התפרקה בשנת 1996 בשל סכסוכים על הכיוון המוזיקלי של ההרכב.
בשנת 1998 המפיקים הבלגים ז'אן פול דה-קוסטר ופיל ויילד ניסו להקים הרכב חדש תחת השם "", עם הזמרים רומי ואן אוג'ן ומארגון ואן איווארדן.
ניסיון זה לא זכה להצלחה והלהקה בהרכב החדש התפרקה בשנית בשנת 1999.
לאחר הפירוק אניטה החלה לעבוד עבור תחנת הרדיו ההולנדית "Radio 538" וריי ניסה להתחיל קריירת סולו אך לא זכה להצלחה מסחרית.
ב-11 באפריל 2009 סליג'נגורד ודות' חזרו להופיע שוב בפעם הראשונה מזה 13 שנה בקונצרט בשם "אני אוהב את שנות ה-90" שנערך בהאסלט שבבלגיה.
בינואר 2010 הלהקה הוציא לשווקים סינגל חדש בשם "In Da Name Of Love" תחת השם "ריי ואניטה".
השיר הגיע למקום החמישי במצעד הסינגלים ההולנדי.
1998 – II סינגלים נבחרים
2M1207b או 2MASSW J1207334-393254b הוא כוכב לכת חוץ־שמשי שמקיף את הננס החום 2M1207 שנמצא בקבוצת הכוכבים קנטאור במרחק 171 שנות אור מכדור הארץ.
2M1207 הוא ננס חום צעיר יחסית, בן כ־5–10 מיליון שנים.
2M1207b התגלה באפריל 2004 באמצעות צילום בתת־אדום על ידי הטלסקופ הגדול מאוד במצפה הכוכבים פאראנאל בצ'ילה על ידי צוות מהמצפה האירופי הדרומי בראשות גאל שובה.
זהו כוכב הלכת הראשון שזוהה באמצעות צפייה ישירה.
מסתו מוערכת בכ־8 מסות צדק והוא מקיף את כוכב האם שלו במרחק הגדול מהמרחק (הממוצע) של פלוטו מהשמש.
2M1207b כהה בערך פי מאה מ־2M1207. בשל יחס המסות הנמוך (הכוכב גדול פי 3~ מכוכב הלכת) בין הכוכב לכוכב הלכת הציעו חלק מהחוקרים שהמערכת נוצרה בצורה הדומה לכוכב כפול ולא בצורת היווצרות של מערכת כוכבי לכת.
כוכב הלכת הוא ענק גזים חם יחסית; טמפרטורת פני השטח שלו מוערכת ב־K 1,100 או K 1,600 (C° 826 או C° 1327 בהתאמה), הטמפרטורה הגבוהה נגרמת בעיקר בשל לחץ כבידתי.
הספקטרום התת־אדום שלו מעיד על קיומם של מולקולות מים באטמוספירה שלו.
כוכב הלכת חם מדי לקיום חיים, ורחוק מכוכב האם שלו מכדי שיתאפשרו חיים בירחים אפשריים שלו.
בשנת 2004 הטלסקופ הגדול מאוד צילם תמונה של שניהם, שבה נראה 2M1207b ככתם אור אדמדם וקלוש.
כדי לאשר את התצפית הראשונית היה צריך לוודא שהגוף אינו רק כוכב כפול אופטי, תצפיות של טלסקופ החלל האבל ושל VLT הראו ששני הגופים נעים ביחד בחלל ולכן הם, כפי הנראה, מערכת כפולה.
מדידת ראשונית העריכה את המרחק מכדור הארץ ל־2M1207 בכ־70 פארסק.
ב־2005 האסטרונום Eric Mamajek דיווח ביתר דיוק על המרחק (53±6 פארסק) באמצעות שיטה למדידת מרחק לצבירי כוכבים.
מדידות מאוחרות יותר באמצעות פרלקסה נתנו את התוצאה 52.75±1 פארסק או 172±3 שנות אור.
הערכות למסה, קוטר וטמפרטורה של 2M1207, עדיין אינן ודאיות.
אף על פי שמדידות ספקטרוסקופיות הראו על טמפרטורת פני שטח של 1600±100 קלווין שמעידה על מסה של 8±2 מסות צדק, מודלים תאורטיים לגופים בעלי טמפרטורה דומה חוזים בהירות נראית גדולה פי 10 מהנצפה.
משום כך, הוצעו הערכות נמוכות יותר למסה וטמפרטורה.
לחלופין, ייתכן שהתצפיות מדויקות, אך בהירותו של כוכב הלכת מעומעמת על ידי דיסקה של גז ואבק שמקיפה אותו.
הסבר פחות סביר שהוצע מציע שהטמפרטורה נובעת מהתנגשות אדירה שארעה לאחרונה לכוכב הלכת עם גוף גדול במערכת.
התנגשויות כאלה הוצעו גם בתאוריות ההיווצרות וההתפתחות של מערכת השמש.
לפי תאוריה זו המסה של הכוכב היא כ־72 מסות כדור הארץ (מעט פחות ממסתו של שבתאי) וכוכב בעל מסה של כ־8 מסות כדור הארץ התנגש בו לפני כ־100,000 שנים.
הדיון על הגדרתו של 2M1207b
מסת 2M1207b קטנה מהמסה המינימלית הנדרשת להיתוך גרעיני של דאוטריום (כ־13 מסות צדק).
מקובל להגדיר את ההבדל בין ננס חום לכוכב לכת על פי יכולת היתוך דאוטריום.
לפי הגדרה זו 2M1207b הוא כוכב לכת.
אולם חלק מהחוקרים סבורים שכדי שגוף יוגדר ככוכב לכת הוא צריך להיווצר בצורה דומה לכוכבי הלכת במערכת השמש.
השמש נוצרה על ידי קריסה כבידתית של ערפילית וכוכבי הלכת נוצרו סביב השמש בגלל השפעתה הכבידתית.
על פי הגדרה זאת, לא ברור האם 2M1207b הוא כוכב לכת או ננס חום, מכיוון שלא ברור כיצד הוא נוצר: האם הוא נוצר כאפקט משני של היווצרות 2M1207 או שהוא נוצר בפני עצמו, כתוצאה ישירה של קריסת הערפילית.
ויכוח דומה התקיים בנוגע ל־GQ Lupi b, שגם הוא צולם לראשונה ב־2004. הקושי בהגדרת ההבדל על פי ההיווצרות הוא שהתגלו גופים בעלי מסה דומה לכוכב לכת ששטים באופן חופשי בחלל (כוכב לכת תועה).
נכון ל־2006 קבוצת העבודה על כוכבי לכת של האיגוד האסטרונומי הבינלאומי מתייחסת ל־2M1207b כגוף שייתכן שהוא בעל מסה פלנטרית המקיף ננס חום.
חלק מהחוקרים לעומת זאת מתייחסים אל 2M1207b כננס חום מסוג ספקטרלי L .
2 אירו הוא מטבע אירו, בעל העריך הגבוה בשוויו במחזור.
מטבע זה עשוי שתי סגסוגות: הסגסוגת החיצונית עשויה מנחושת וניקל, ואילו הפנימית עשויה מפליז וניקל.
כמו כל מטבעות האירו, בעוד צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם הערך.
על רוב העיצובים הלאומיים מוטבעים בטבעת החיצונית 12 כוכבים כדגל האיחוד האירופי.
להלן פירוט על הצד הלאומי של המטבע במספר מדינות:
בצד המשותף של המטבע מוטבעת מפת אירופה, 12 כוכבים המסמלים את 12 הכוכבים בדגל האיחוד האירופי, וערכו של המטבע.
משנת 1999 הוטבעו על הצד המשותף רק מפות מדינות האיחוד האירופי, אולם משנת 2007 בעקבות הצטרפותן של 10 מדינות הוטבעה מפת אירופה השלמה.
שולי המטבע גם הם נתונים לעיצובה של כל מדינה, ועליהם מופיעים כיתובים שונים, למשל סיסמה הייחודית למדינה שהנפיקה את המטבע.
החל משנת 2004 לכל מדינה שחברה בגוש האירו יש זכות להטביע פעם בשנה מטבעות זיכרון לציון אירועים לאומיים מיוחדים על פני צד הנושא של מטבע 2 אירו.
הראשונה שעשתה הטבעה מיוחדת היא יוון בשנת 2004 לציון אולימפיאדת אתונה.
משנת 2013 יש זכות לכל מדינה בגוש האירו להטביע יותר ממטבע זיכרון אחד.
גרמניה חתמה על הסכם בו כל שנה במשך 20 שנה יוטבע עיצוב שלה על כל אחת מהמדינות המרכיבות אותה, ספרד עשתה בדומה לה מטבעות זיכרון לכל הקהילות אוטונומיות של ספרד המרכיבות אותה.
גם האיחוד האירופי עצמו מנפיק לכל המדינות מטבעות מיוחדים בשפות מדינות גוש האירו לציון אירוע חשוב של האיחוד האירופי.
2NE1 (בקוריאנית: 투애니원, בעברית טוּאֵנִיוָאן) היא להקת בנות דרום קוריאנית שהוקמה על ידי YG Entertainment בשנת 2009.
הלהקה נחשבת ממובילות התפשטות הגל הקוריאני למערב, ומוכרת בכך ששברה סטראוטיפים על להקות בנות קוריאניות.
כיום הלהקה מורכבת משלוש חברות להקה: סי-אל, בום ודארה.
חברת הלהקה הרביעית והצעירה ביותר, מינזי, עזבה באופן רשמי את הלהקה ב-5 באפריל 2016.
הלהקה התפרסמה לראשונה עוד לפני הופעת הבכורה שלהן, כאשר הופיעו יחד עם להקת הבנים ביג באנג בפרסומת עבור LG Electronics, כשהן מבצעות את השיר "Lollipop".
הופעת הבכורה הרשמית של הלהקה הייתה ב-6 במאי 2009, עם השיר "Fire".
מאז הלהקה הוציאה לאור שני מיני אלבומים, 2NE1 (2009) ו-2NE1 (2011), ושני אלבומי אולפן, To Anyone ו-Crush.
המיני אלבום הראשון שלהם כלל את השיר מספר אחד "I Don"t Car", אשר העניק ללהקה את פרס "שיר השנה" לשנת 2009 בטקס Mnet Asian Music Awards.
השירים הבאים שיצאו לאור, כמו "Go Away", "Lonely" ו"I Am The Best" זכו להצלחה דומה.
השיר "I Am The Best" העניק ללהקה את פרס "שיר השנה" לשנת 2011.
2NE1 הופיעו לראשונה ביפן בספטמבר בשנת 2011 עם הגרסה היפנית שלהן למיני אלבום השני, Nolza.
בהמשך, הלהקה הוציאה לאור אלבום אולפן תחת השם Collection, ושני סינגלים פיזיים ביפן.
בשנת 2012, הניו-יורק טיימס קבע כי הופעת הלהקה בפרודנשל סנטר בניו ג'רזי היא "אחת ההופעות הטובות ביותר לשנת 2012".
באוקטובר 2012 זאק גרינבורג מהמגזין פורבס ציין כי הלהקה מכרה 27 מיליון הורדות דיגיטליות.
2NE1 הוזכרה בפעם הראשונה על ידי אמצעי התקשורת בקוריאה הדרומית בסוף שנת 2004.
בויונג מהלהקה Spica ולינזי מהלהקה Fiestar, התאמנו עם הלהקה, אך נשרו לבסוף ולא נכללו בהרכב הסופי של הלהקה.
YG Entertainment הודיעו באופן רשמי בתחילת שנת 2009 כי הלהקה תהיה מורכבת מארבע חברות וכי היא תעשה את הופעת הבכורה בחודש מאי של אותה השנה.
החברה הודיעה כי הלהקה התאמנה במשך ארבע שנים, וכי אלבום הבכורה שלהן יכלול שירים שהופקו על ידי המנהיג של הלהקה 1TYM, טדי פארק.
שם הלהקה בתחילה הוכרז כ"21", אך בעקבות גילוי של זמר אחר המשתמש בשם זה כשם במה, הלהקה שינתה את שמה לשם שלה כיום "2NE1".
השם, נהגה בקוריאנית בדומה לאופן שבו הוא נהגה באנגלית, "To Anyone" או "Twenty One", המשלב את הביטויים "21st century" ו"New Evolution".
השיר הראשון של הלהקה, Lollipop הופק והוקלט יחד עם להקת הבנים ביג באנג כפרסומת עבור LG על מנת לקדם מכשיר הטלפון חדש בשם Cyon.
השיר יצא לאור דיגיטלית ב-27 במרץ 2009, וקליפ הווידאו של השיר פורסם ב-28 במרץ.
שיר זה לא קודם על ידי הלהקה עקב היותה פרסומת.
עקב כך, נוצר קונפליקט עם רשתות הטלוויזיה והזכאיות לשדר את השיר.
שיר הבכורה של הלהקה, "Fire", יצא לאור ב-6 במאי.
השיר נכתב והופק על ידי טדי פארק מהלהקה 1TYM והכיל אלמנטים של היפ-הופ וראגיי.
הקליפ וידאו עבור השיר כלל שתי גרסאות: גרסה אחת של "חלל" וגרסה נוספת של "רחוב".
הקליפ זכה למיליון צפיות תוך 24 שעות מרגע פרסומו.
הופעת הבכורה של הלהקה עם השיר "Fire" נערכה בתוכנית המוזיקה Inkigayo של הרשת SBS ב-17 במאי.
חברות הלהקה לקחו חלק בתוכנית הריאליטי הראשונה שלהן בשם "2NE1TV" על מנת לקדם ולעזור בקידום הלהקה והשיר.
הלהקה וכן שיר הבכורה שלה הפכו למונחי חיפוש פופולריים במנועי החיפוש באינטרנט.
הלהקה זכתה בשלושה פרסים של Cyworld Digital Music Awards: השירים "Lollipop" ו"Fire" זכו בקטגוריית "שיר החודש" והלהקה זכתה בפרס "טירון החודש" עבור חודש מאי 2009.
ב-14 ביוני 2009 הלהקה זכתה בתוכנית המוזיקה הקוריאנית "Inkigayo" במקום הראשון, זאת לאחר ההופעה הרביעית שלהן בתוכנית.
הם זכו בפרס השני באותה התוכנית בשבוע שלאחר מכן.
באותו חודש, הלהקה חתמה על עסקה עם חברת Fila והן הפכו להיות הדוגמניות של החברה בפרסומת החדשה שלה.
בספטמבר 2009, 2NE1 הופיעו ב"פסטיבל השירים של אסיה", בו הן זכו בפרס ה"טירון של אסיה".
הלהקה זכתה בהרבה פרסים של טקסי סוף השנה, וביניהם שיר השנה בטקס של Mnet Asian Music Awards.
אלבום הבכורה שלהן הגיע להיקף מכירות של 100,000 עותקים עד סוף השנה.
הסינגל השני של הלהקה היה השיר, "I Don't Care", הוא יצא לאור ב-1 ביולי, יחד עם המיני אלבום הראשון, 2NE1. פעילויות הקידום של המיני אלבום החלו באופן רשמי בתחילת יולי.
מנכ"ל חברת התקליטים של הלהקה, יאנג יון-סוק אמר כי השיר מציג צד יותר רך, ודימוי יותר נשי של הלהקה בניגוד לשיר הבכורה שלהן, "Fire".
השיר הפך להיות השיר בעל מספר ההורדות הגדול ביותר של אותו חודש.
הלהקה סיימה את הופעות הקידום של השיר על ידי ביצוע של השיר בסגנון ראגיי בתוכנית המוזיקה "Inkigayo".
בעקבות הפופולריות של הרימקס, הוא יצא לאור באופן דיגיטלי ב-3 בספטמבר בתור הסינגל הדיגיטלי הבא של הלהקה.
בחודש אוגוסט, הלהקה לקחה הפסקה זמנית מפעילויות כקבוצה, וכל חברה בלהקה הוציאה לאור סינגל סולו.
שם פרטי האלבום מיקום הכי גבוה במצעדים מכירותKORJPNUSWorldUSבקוריאניתTo Anyone Released: September 9, 2010
Format: CD, LP, DVD, digital download — 4 — — JPN: 30,000 "—" סימון לאלבומים שלא נכנסו למצעדים או לא הושקו באותה מדינה.
שםפרטי אלבום מיקום הכי גבוה במצעדיםמכירותKORJPNUSHeatUSWorldבקוריאנית2NE1 Released: July 8, 2009
Format: LP, digital download — 1 — — JPN: 50,000 "—" סימון לאלבומים שלא נכנסו למצעדים או לא הושקו באותה מדינה.
JPN: 400 "—" סימון לאלבומים שלא נכנסו למצעדים או לא הושקו באותה מדינה.
2 בלילה הוא סרט קולנוע ישראלי עצמאי מסוגת הקומדיה הרומנטית מאת רועי ורנר וירון ברובינסקי, בבימויו של ורנר, משנת 2012.
צעיר (ירון ברובינסקי) וצעירה (קרן ברגר) בשנות השלושים לחייהם נפגשים בבר תל אביבי.
בשעה 2 בלילה הם מחליטים להמשיך את הלילה בביתה של הצעירה במרכז תל אביב.
בהגיעם לבית הם מנסים למצוא חניה בסביבה ואינם מצליחים לעשות זאת.
בדרכם הם פוגשים באנשים מוזרים ונתקלים בסיטואציות הזויות.
במאי הסרט הוא עורך ובמאי הקליפים רועי ורנר.
איתו כתב את התסריט ירון ברובינסקי, שחקן במקצועו, שגם משחק בסרט בתפקיד הגברי הראשי.
ורנר וברובינסקי ניסו להשיג כסף להפקת הסרט באמצעות קרנות הקולנוע.
משכשלו לעשות זאת הם השקיעו את כספם האישי ובנוסף לכך פנו לציבור הצופים בהתחלה דרך המייל ואחר-כך דרך אתר האינטרנט של הסרט.
הם הזמינו אותם לרכוש כרטיסים להקרנה מיוחדת של הסרט לפני שהחלו לצלם אותו.
את הכרטיס צילם בהתנדבות הצלם זיו קורן, כולל תמונה שצילם קורן, עוצב על ידי עדי גרשון והוצע במחיר של 50 שקלים.
הסרט צולם בשמונה ימים, רובו בתוך מכונית, בעיקר ברחובות וייזל, הקליר והדסה בתל אביב - בלוק קטן מאחורי כיכר רבין.
הסרט השתתף ב-27 פסטיבלי קולנוע וזכה בפרסים הבאים:
פרס השחקנית לקרן ברגר בפסטיבל הסרטים הבינלאומי של אודסה.
פרס חביב הקהל לסרט בפסטיבל הסרטים הישראלים בפריז.
פרס בחירת השופטים בפסטיבל קולנוע דרום.
ציון לשבח בפסטיבל The Accolade.
פרס הסרט הזר הטוב ביותר בפסטיבל הסרטים העצמאיים בווגאס.
פרס הכסף בפסטיבל הסרטים הבינלאומי במקסיקו.
פרס השחקנים הטובים ביותר בקומדיה בפסטיבל השחקן הטוב ביותר בפסטיבל סרטים.
שחקן דמות ירון ברובינסקי גיא קרן ברגר בחורה עומר ברנע בוננזה קרן מור אישה בחניה דביר בנדק שוטר עידו רוזנבלום גבר במכונית עומר גרשון סלקטור במועדון ראובן ארגאישומר בחניה יואב יפת חסר בית סילביה לוי אישה זקנה לי קלמנטס שומר בבר אורי שילה שומר בבר עומר ויניק שומר בבר
2k6 לונה היא רקטה ארטילרית קצרת טווח בעלת מנוע דלק מוצק על בסיס משגר מתנייע תוצרת ברית המועצות שיוצרה בברית המועצות בין השנים 1960-1964 והייתה בשימוש החל משנת 1960 ועד 1982.
המערכת הוחלפה על ידי פרוג-7.
פיתוח מערכת הלונה החל בשנת 1953 על ידי אוניברסיטת מוסקבה לטכנולוגיה תרמית.
המערכת הראשונית נקראה S-125A "פיון".
לבסוף לאחר בדיקת מספר אבות טיפוס הטילים 3R9 ו־3R10 נמצאו כטובים והיעילים ביותר, לאחר מס' מבחנים הוחלט להתחיל לייצר את המערכת, 5 המערכות הראשונות היו מוכנות ב-30 בינואר 1960. ייצר סדרתי של המערכת היה במפעל בעיר וולגוגרד.
מתחילת הייצור עד סיומו יוצרו כ-462 פלטפורמות שיגור (2P16).
ב-1962 המערכות נכנסו לשירות בצבא ברית המועצות ושם הוא היה בשירות עד שנת 1982.
הלונה נכנסה לשירות בצבא ברית המועצות משנת 1962 ועד 1982, כול גדוד משוריין הכיל 2 סוללות.
בזמן משבר הטילים בקובה נראו מס' יחידות של 2K6 לונה.
2U (בעברית: לך) הוא שיר של הדי ג'יי והמפיק הצרפתי דייוויד גטה, בהשתתפות זמר הפופ הקנדי ג'סטין ביבר מתוך אלבום האולפן השביעי של גטה.
"2U" הוא סינגל שיתוף הפעולה השלישי של ביבר ב-2017, לאחר "I'm the One" ו-"Despacito", אשר שניהם מוקמו בבילבורד הוט 100 ובמצעדים אחרים.
טיזר של שלוש עשרה שניות נחשף על ידי המודלים של ויקטוריה'ס סיקרט, אלזה הוסק, ג'סמין טוקס, רומי סטיג'ד ושרה סמפאיו.
עטיפת הסינגל נחשפה על ידי גטה ב-8 ביוני 2017. גטה סיפר על השיר ב-MTV "פשוט מאוד רומנטי".
מקוםתאריםמכירותאוסטרליה (ARIA)פלטינה 2×140,000אוסטריה (IFPI Austria)זהב15,000בלגיה (BEA)פלטינה30,000קנדה (Music Canada)פלטינה 2×160,000דנמרק (IFPI Denmark)פלטינה60,000צרפת (SNEP)פלטינה150,000גרמניה (BVMI)זהב200,000איטליה (FIMI)פלטינה 2×100,000ניו זילנד (RMNZ)זהב15,000ספרד (PROMUSICAE)פלטינה40,000בריטניה (BPI)זהב400,000 מכירות + הזרמת מדיה בלבד
מדינהתאריךפורמטחברת תקליטיםמקורעולם9 ביוני 2017הורדה דיגיטליתמה זו מוזיקהאיטליהרדיו להיטיםהאחים וורנרבריטניה21 ביולי 2017פרלופון
2:22 הוא מותחן מסתורין ספקולטיבי אמריקאי-אוסטרלי משנת 2017, שעלילתו מתרחשת בעיר ניו יורק ועוסקת בהשפעת מפת הכוכבים על צירופי מקרים וגורל.
בתפקידים הראשיים משחקים מיכיל האוסמן, טרסה פאלמר וסאם ריד.
ביים הבמאי האוסטרלי פול קארי, ואת התסריט כתבו טוד סטיין ונייתן פארקר.
הפיקו: פול קארי, ביל מקאניק, סטיב הוטנסקי, ג'קי או'סאליבן, ג'ודי מאטרסון וגארט קלהר.
הסרט הופץ רשמית ב-30 ביוני 2017 לצפייה ביתית, ובאותה שנה זכה בפרס מטעם גילדת מעצבי ההפקה האוסטרלית עבור עיצוב התפאורה הטוב ביותר בקולנוע.
דילן ברנסון הוא פקח טיסה בנמל התעופה JFK, בעל כישרון לזהות דפוסים אלגוריתמיים וכך למצוא סדר באירועים כאוטיים.
בבוקר ה-3 באפריל 2016 דילן מתעורר מחלום על רצח שמתרחש בתחנת גרנד סנטרל.
בחלומו, בשעה 2:20 אחר הצהריים נכנס לתחנה גבר חמוש באקדח ומתקרב לאישה הרה שממתינה מתחת לשעון התחנה, כשרמקול מודיע על יציאת הרכבת למילהרסט.
בעל האקדח חולף ליד איש עסקים הקורא עיתון ובני-זוג מבוגרים שמתחבקים, קבוצת ילדים עוברת ואחד מהם שומט כדור.
גבר אחר, העומד ליד דלפק המודיעין, שולף אקדח גם הוא, מגונן על האישה ההרה, ושני הגברים עומדים זה מול זה באקדחים שלופים.
בשעה 2:22 מגיעים שוטרים ונשמעות יריות.
כשדילן קם משנתו, בטלוויזיה מדווחים שבמהלך שבועיים ייראה בשמיים אורה של סופרנובה שהכחידה את הכוכב "האמיל", 30 שנה אחרי שהתרחשה (1986).
האירוע ישפיע על כדור הארץ ותושביו.
דילן נוסע לעבודתו במסלול קבוע, דרך תחנת "גרנד סנטרל".
בתום יום העבודה, דילן וחבריו חוגגים בבר את יום הולדתו ה-30, אף שזה יחול רק בעוד שבועיים, משום שהוא לא מרבה לצאת.
חברתו לשעבר, סנדי, נותנת לו במתנה שני כרטיסים להופעת בלט אווירי, ומאחלת לו שיימצא בת-זוג.
במהלך העבודה ב-9 באפריל, בשעה 2:22 בדיוק, מסנוור את דילן אירוע שמימי מסתורי, הוא מאבד ריכוז, וכמעט נגרמת תאונה בין שני מטוסים שהיו באחריותו.
דילן מונע את התאונה ברגע האחרון בעזרת נתוני גאומטריה חישובית, אך מושעה מעבודתו עד תום החקירה.
ב-11 באפריל דילן מגיע להופעת הבלט שבמהלכה הוא פוגש אישה צעירה בשם שרה, ולשניהם יש תחושת היכרות מהעבר אף שהם זרים זה לזה.
שרה עובדת כאוצרת בגלריה של הווארד פייס (מיטשל בוטל) בעיר, ודילן מספר לה שיש לו רישיון טייס אך הוא פוחד לטוס.
כשהוא מספר שכמעט גרם לתאונה בין שני מטוסים, מתברר שהיא הייתה על אחד מהם.
למחרת ההופעה דילן נקרא אל "גרנד סנטרל", לקבל ארנק שאיבד ברכבת.
הוא לוקח את הארנק, הולך אל הגלריה של שרה ומזמין אותה לצאת.
היא מספרת שבהיותה ילדה חלמה להיות רקדנית, אבל קרעה רצועות בברך במהלך תרגול ונאלצה לוותר.
את הערב הם מסיימים במיטתה.
בבוקר, שרה מגלה לדילן שהאמן שמציג בגלריה, ג'ונאס אדמן, היה בן זוגה שגם יצר את התליון שהיא עונדת, כמתנת יום הולדת.
מתברר ששרה ודילן נולדו באותו תאריך, 18 באפריל 1986, ויהיו בני 30 בשבוע הבא.
ברחוב מתרחשת תאונת דרכים, ודילן אומר שזה היום השלישי ברציפות שבו יש תאונה באותה שעה.
בעוד שרה הולכת לגלריה להכין את התצוגה של ג'ונאס, דילן נוסע במונית לביתו.
הנהג מחליט לפתע לשנות את נתיב הנסיעה, וסמוך ל"גרנד סנטרל" המונית מעורבת בתאונה.
דילן נחלץ בפצעים בלבד ובתחושה שעיתוי התאונה איננו מקרי.
הוא בא אל שרה המטפלת בפצעיו, וחולק איתה את תחושותיו לגבי דפוס האירועים בטרמינל.
למחרת הוא מתחיל לערוך רשימות של אירועים שקורים סביבו משעות הבוקר, לכאורה יומיומיים ונטולי הקשר, אך דילן מזהה מחזוריות קבועה שמתרחשת בביתו וברחוב, ומגיעה לשיאה בשעה 2:22 ב"גרנד סנטרל".
ביום שישי בערב (15 באפריל) דילן הולך לפתיחת המיצג של ג'ונאס, שבמרכזו הולוגרמה של ה"גרנד סנטרל".
לתדהמתו, במיצג נראה אותו רצף אירועים מוכר.
הוא מתנפל על ג'ונאס בהתקף פרנויה, ושרה מפרידה ביניהם.
סמואל, בעל גלריה אחרת, משוכנע שתגרת הידיים הייתה חלק מהמיצג, ואומר שבגלריה שלו מוצגת פרשנות אחרת לזירת הרצח.
איש לא מבין את כוונתו.
דילן חוזר לדירתו ומוצא באקראי חבילה ישנה מוסתרת ובה דרכון על שם ג'ייק רדמונד שנולד ב-18 באפריל 1956, ואסופת מכתבי אהבה ששלחה לג'ייק אישה בשם אוולין מילס.
למחרת הוא בא לגלריה השנייה ורואה מיצג שמושאו פרשת רצח כפול אמיתי שהתרחש ב"גרנד סנטרל" ביום שבו הוא נולד: ג'ייק רדמונד נכנס לתחנה, בהתקף קנאה רצח ביריות אקדח את הזמרת אוולין מילס שהייתה בהיריון, וגבר נוסף שהיה בחברתה, בלש המשטרה נואה מרקס, ונורה על ידי שוטרים.
דילן הולך לכתובת שממנה נשלחו המכתבים, שם מתגוררת אחותה של אוולין, קאתרין, המספרת לו שאוולין האמינה שג'ייק היה אהבת חייה, והם אף חלקו יום הולדת משותף.
נואה מרקס היה אדם אלים, והוא שכנע את אוולין לעזוב את ג'ייק ולבוא איתו לביתו במילהרסט, בטענה שג'ייק הוא פושע ופסיכופת מסוכן, וג'ייק העדיף לרצוח אותה מאשר לוותר עליה.
לקאתרין נותרו מאחותה תליון זהה לזה ששרה עונדת, ומכתבים שג'ייק שלח לאוולין.
דילן חוזר הביתה ומוצא חפיפה בין תמונות מנח הגופות בזירת הרצח באפריל 1986, זוויות המטוסים מה"כמעט תאונה", ומפת מזל טלה.
כעת הוא מבין שיש קשר בין כל האירועים, ומשאיר לשרה הודעה שעליהם לשוחח.
בינתיים בגלריה, שרה מספרת לג'ונאס את מה שדילן אמר לה על דפוס ההתרחשויות בטרמינל, אך ג'ונאס מבטל את הדברים בלגלוג.
דילן מגיע לטרמינל ומבקש כרטיס לרכבת למילהרסט שיוצאת בשעה 2:22, אך הקופאי עונה שהקו חדל לפעול לפני 30 שנה, ואפשר לנסוע דרך פוקיפסי.
דילן חוזר הביתה ושרה מגיעה.
הוא מסביר לה שדפוס האירועים מלפני 30 שנה, שבסופו נהרגו ג'ייק ואוולין, חוזר על עצמו, ושניהם, דילן ושרה, הם גלגוליהם של ג'ייק ואוולין, במכתבים כתוב סיפורם-הם, ושניהם ימותו ביום הולדתם, מחר.
הוא דורש לנתק את הקשר ביניהם כדי להימנע מאירועי המחר, ומסלק אותה.
שרה באה מלאת ספקות אל ג'ונאס שמסביר לה שדילן לא שולט בעצמו והיא בסכנה.
לכן, ג'ונאס רוצה להרחיק אותה מניו יורק לכמה ימים, לטובתה.
ב-18 באפריל, ג'ונאס ושרה נוסעים במונית לשדה התעופה, בדרכם למילהרסט.
דילן בביתו, תופס פתאום שהוא חזה את יום מותו שלו.
הוא יוצא בבהילות כדי להקדים את דפוס האירועים ולהציל את שרה, והתרחשויות ברחוב מובילות אותו ללופט של ג'ונאס.
הוא פורץ פנימה ומוצא קופסה ריקה של אקדח, מבין שג'ונאס הוא גלגולו של נואה מרקס ומתכוון לרצוח את שרה, ורץ אל ה"גרנד סנטרל".
בינתיים, ג'ונאס מקבל מסרון שהטיסה בוטלה, ומורה לנהג המונית לנסוע ל"גרנד סנטרל".
בעוד שרה ממתינה, ג'ונאס מבקש לקנות כרטיסים למילהרסט, והקופאי עונה תשובה זהה לזו שקיבל דילן.
ברחוב, שוטרים מעכבים את דילן בגלל התנהגותו הפרועה, הוא בורח ומתנהל מרדף.
כעת גם שרה רואה את האירועים המחזוריים שדילן תיאר, ומבינה שהיא האישה ההרה שמתחת לשעון.
ג'ונאס פונה אליה בשם "אוולין", והיא נבהלת ודוחה אותו.
דילן נכנס לתחנה וקורא בשמה של שרה.
ג'ונאס, מטורף מקנאה, שולף אקדח ויורה לעבר שרה, אך דילן מספיק לגונן עליה בגופו ונפגע מהירייה.
השוטרים שרדפו אחרי דילן יורים בג'ונאס כשהשעון מראה 2:22, כפי שדילן כבר ידע לחזות מראש.
דילן מתמוטט, אך מתאושש ב-2:23 ומבין שג'ייק רדמונד לא רצח את אוולין ונואה באפריל 1986, אלא נואה רצח אותה מתוך קנאה, ושוטרים הרגו את ג'ייק והפלילו אותו כדי לחפות על נואה כאחד משלהם.
בסצנת הסיום, דילן ושרה הם הורים לתינוק שזה עתה נולד, ודילן החל לעבוד כטייס, אחרי שהצליח להפר את מחזוריות האירועים.
בתחילה, טוד סטיין כתב את עלילת הסרט כמותחן מדע בדיוני, ובשנת 2011 נמסר שארמי האמר יגלם את דמותו של דילן ברנסון.
אולם הליהוק, כמו התסריט, עבר תהפוכות, בשנת 2014 לוהק בנג'מין ווקר לתפקיד, ושנה אחר כך נמסר התפקיד סופית למיכיל האוסמן.
הצילומים התחילו באוקטובר 2014, והסתיימו בפברואר 2015.
עיקר הסרט צולם באוסטרליה, וסצנות וצילומים משלימים נעשו בעיר ניו יורק.
אתרי הצילום היו באזור סידני, כולל אולפני "פוקס" ופרבר "מור פארק" , שם נעשו צילומי חוץ במקומות המדמים אתרים במנהטן.
הסצנות המתרחשות בגלריה של הווארד פייס, צולמו בגלריית Henoch ברחוב 25 מערב במנהטן.
הסרט הופץ לצפייה על פי דרישה באמצעות שירותי הזרמת מדיה ב-30 ביוני 2017, והוקרן לשבוע בכורה (עד 6 ביולי) בארצות הברית בבית קולנוע אחד בלבד.
באתר דירוג הביקורות Rotten Tomatoes קיבל הסרט 22% דעות חיוביות, עם דירוג ממוצע של 3.2 מתוך 10, בשקלול תשע ביקורות.
בביקורתו על הסרט, ניק אלן כתב שזהו סרט מיוגע עם דמויות גמלוניות, ובחלוף מחציתו, הסיבה לצפות עד הסוף היא כדי לראות אם הוא מתקבל על הדעת.
אלן טוען שהרעיון של דברים המתנהלים לפי דפוס מחזורי יכול להיות מעניין, אבל במקום זאת, העלילה מתפתחת לסיפור אהבה כמו בדרמות רומנטיות.
לדעתו, ההסתכלות של הבמאי על הסרט נאה, אך הוא לא הצליח להפוך את הפוטנציאל לעלילה שובת-לב.
אדוארד דאגלס סבור שהסרט ראוי לצפייה אם לא מתייחסים אליו ברצינות רבה מדי, וגם אם הוא לא הדוגמה הטובה ביותר לסוגת המדע הבדיוני, צופים המתעניינים ברעיונות מדע בדיוני מטופשים, יכולים ליהנות ממנו.
האוסמן הוא שחקן נמרץ, וגם אם הוא לוקה בכריזמה, הוא נושא את הסרט על כתפיו ללא מאמץ וגורם לצופה להתעניין בתהליך שעובר דילן.
פאלמר מוכיחה שהיא שחקנית עם איכויות דרמטיות, ואילו קארי, לדעת דאגלס, מוכיח שהוא קולנוען מוכשר המסוגל ליצור סרט מחוכם בהפקה צנועה.
"2:22" זכה בפרס גילדת מעצבי ההפקה האוסטרלית לשנת 2017 עבור עיצוב התפאורה הטוב ביותר בסרט עלילתי (ניקי גרדינר), וכן קיבל שתי מועמדויות:
פרס "סאטורן" לגרסת צפייה ביתית (DVD, Blu-ray) הטובה ביותר לשנת 2018 (חברת ההפצה Magnolia).
הפסקול הטוב ביותר בסרט קולנוע לשנת 2017 מטעם המועצה האוסטרלית לזכויות יוצרים (ג'יימס אור וליסה ג'רארד).
"2 + 2 = 5" הוא שיר של להקת הרוק האנגלית רדיוהד, אשר פורסם כסינגל השלישי והאחרון מתוך אלבומם השישי, Hail to the Thief.
הוא הגיע למקום השני במצעד הסינגלים הקנדי, למקום 12 במצעד הסינגלים האיטלקי ולמקום 15 במצעד הסינגלים בבריטניה.
נכון לאוגוסט 2021, השיר הושמע למעלה מ-30 מיליון פעמים בספוטיפיי.
"2 + 2 = 5" הוא שיר רוק שנבנה לאט לאט עד שבשיא שלו הוא חזק ורועש.
הוא הוקלט בשנת 2002 באולפני הקלטות Ocean Way בהוליווד, לוס אנג'לס, עם המפיק נייג'ל גודריץ'.
הוא הוקלט כטסט סטודיו, והסתיים תוך שעתיים.
הכותרת היא התייחסות לסיסמת 2 + 2 = 5 מהרומן הדיסטופי – "1984" מאת ג'ורג' אורוול.
הכותרת האלטרנטיבית של השיר, "הפושר", מתייחסת לתופת של דנטה, בה "הפושרים" הם הגיהנום שלא עשו שום דבר רע אבל לא התנגדו לעוולות.
תום יורק - זמרה, גיטרה
ג'וני גרינווד - גיטרה, מערכות אנגלוגיות, אונד מרטנו
אד או'בריאן - גיטרה, אפקטים, קולות רקע
פיל סלוואי - תופים, כלי הקשה
2B9 Vasilek (קורנפלור) היא מרגמה בקוטר 82 מ"מ אוטומטית.
פותחה בברית המועצות ב-1967, החלה לפעול בהצבא הסובייטי ב-1970. התבססה על המרגמה האוטומטית F-82. שלא כמו מרגמות קונבנציונליות, ה-2B9 יכולה לירות במצבים בודד ואוטומטי באמצעות מחסנית בת ארבעה פגזים.
ניתן לטעון פגזים מהלוע או מחלקה האחורי של המרגמה.
בגלל כרכרת הגלגלים, ה-2B9 דומה יותר לתותח קל ממרגמה קונבנציונלית.
ה-2B9 הייתה בשימוש באפגניסטן על ידי היחידות הסובייטיות ונמצאת כיום בשימוש יחידות חי"ר רוסיות.
במהלך הלחימה באפגניסטן, יחידות סובייטיות מצאו את ה-2B9 כנשק רב-שימושי.
קליע חודר השריון, שמשקלו 3.1 ק"ג, יש לו ראש קרב 75 גרם שיכול לחדור 100 מ"מ שריון.
עם פיצוץ המעטה החיצוני מייצרת הפצצה 400 עד 600 רסיסים.
ניתן לגרור את ה-2B9 אך המרגמה נישאת בדרך כלל על משאית GAZ-66 שהותאמה לשם כך.
בשנת 1988, ה-2B9 פעלה כנשק מונע על ידי הרכבת המרגמה בחלק האחורי של נושא שריון של MT-LB.
במהלך מלחמת האזרחים בסוריה, 2B9M Vasilek שימשה את הכוחות המזוינים הסוריים, יחידות ההגנה של העם הכורדי והקבוצה האיסלאמיסטית אנסאר אלשאם.
האחרון השתמש במרגמה אוטומטית 2B9M ליד הר חלמה, מחוז קסאב.
2B9 Vasilek - דגם בסיסי
DE-82 - גרסה הונגרית משודרגת שפותחה ב-1987.
W99 - Type W99 וVasilek שיוצרה ברפובליקה העממית של סין על ידי נורינקו.
מלחמת האזרחים בסוריה: כוחות אסד והמורדים.
אוקראינה המלחמה בדונבאס:כוחות הממשל והמורדים
"" (בעברית: "2 הופכים ל-1") הוא הסינגל השלישי של להקת הבנות הבריטית ספייס גירלז.
את השיר הוציאה לאור חברת התקליטים וירג'ין רקורדס, ב-16 בדצמבר 1996, והוא נכלל כרצועה השלישית באלבום הבכורה של הלהקה, Spice.
את המילים והלחן חיברו חברות הלהקה לצד מאט רו וריצ'רד סטנרד, שגם הפיקו את השיר.
סטנרד ורו כתבו גם את הסינגל הבכורה של הלהקה, "Wannabe", שיצא לאור ב-8 ביולי.
"" הוא בלדת פופ קצבי.
לאורכו, מלווה השיר בצלילי גיטרה, מקלדת אלקטרונית וכלי מיתר.
השיר, שמאדיר את חשיבותם של אמצעי המניעה להריון, עוסק בקשר הרומנטי בין זוג אוהבים.
הווידאו קליפ של השיר צולם באולפני הקלטה בלונדון, על מרקע של מסך ירוק.
לאחר עריכה, הוצגה הלהקה בטיימס סקוור, ניו יורק.
מבקרי המוזיקה הפנו אל "" ביקורות חיוביות לרוב.
בשבוע צאתו, ניצב השיר בראש מצעד הסינגלים הבריטי, שם שהה שלושה שבועות רצופים.
זה היה הסינגל השלישי ברציפות של הלהקה אשר כובש פסגת המצעד.
ביולי 1997, יצא השיר לאור בארצות הברית.
שבועיים לאחר צאתו, הגיע השיר למקום הרביעי במצעד הבילבורד הוט 100, והוענק לו תואר זהב על ידי איגוד תעשיית ההקלטות האמריקאי.
בשנת 1998, זכה "" בפרס "שיר השנה" בטקסי פרסי ASCAP.
בשנת 2019, פרסמה חברת הלהקה אמה בנטון, גרסת כיסוי לשיר שנכללה באלבום הרביעי שלה, My Happy Place.
במרץ 1994 רצו האב והבן כריס ובוב הרברט להקים להקת בנות שתתחרה בלהקות הבנים הפופולריות באותה עת.
השניים הוציאו הודעה לעיתונות, בה כתבו שהם מחפשים בנות 18 עד 23, עם יכולות ריקוד ושירה.
מאות מתמודדות הגיעו למבחני הקבלה, ולבסוף נבחרו ויקטוריה אדמס, מלאני בראון, מלאני צ'יסהולם, ג'רי האליוול ומישל סטיבנסון.
הלהקה, שנקראה אז "טאץ'" ("מגע"), עברה לגור יחדיו וערכה חזרות רבות לקראת הוצאת סינגל בכורה.
במהלך החודשיים הראשונים עבדה הלהקה על הקלטות דמו ועל כוריאוגרפיה.
אולם במהלך החזרות חלתה אימה של מישל סטיבנסון בסרטן השד, וסטיבנסון נאלצה לעזוב את הלהקה.
אמה בנטון החליפה אותה זמן קצר אחר כך.
הלהקה החלה לעבוד עם כותבים ומפיקים בריטיים באולפני "נומיס" שבלונדון, ושמה הוחלף ל"ספייס גירלז".
בדצמבר 1994, שכנעו חברות הלהקה את מנהליה להציגן באולפני נומיס, בפני מיטב הכותבים, הפזמונאים והמפיקים, ולהפכן לידועות שם בקרבם.
סטנרד, אחד מכותבי השיר, עבר באזור במטרה להיפגש עם ג'ייסון דונובן, אך במקרה שמע את מלאני בראון צועדת במסדרון האולפן.
לאחר מכן, החליט סטנרד להיכנס למתחם.
לאחר שחברות הלהקה ירדו מן הבמה, התקשר סטנרד לעמיתו, מאט רו, וציין בפניו את היכלה החבויה בלהקה.
בינואר 1995, הזמין האב הרברט את רו וסטנרד לפגישה, והעבודה על "" החלה.
השיר נכתב על ידי חברות הלהקה, לצד סטנרד ומאט רו, שגם הפיקו את השיר.
בניגוד לשירים הקצביים הקודמים שלה ("Wannabe" ו-"Say You'll Be There"), כתבה הלהקה את "" כבלדה איטית.
בתהליך הכתיבה, הציעה בראון להתייחס בשיר לחשיבותם של אמצעי המניעה להריון, באמצעות השורה .
השיר נכתב בהשראת מערכת היחסים בין האליוול לרו, שטיבה המדויק אינו ידוע.
באוטוביוגרפיה שלה, כתבה בראון כי .
בעדן הקלטת הגרסה באנגלית, הקליטה הלהקה גם גרסה בספרדית, בשם "" (ידוע גם כ-"Seremos Uno Los Dos"), שנכתבה על ידם לצד רו, סטנרד ואנמאנו.
הגרסה יצאה לאור באמריקה הלטינית, ספרד, דרום אפריקה ובגרסת הסינגל-מקסי של "" בארצות הברית, כרצועת הבונוס של האלבום Spice.
"" הוא בלדת פופ המשלבת גם אר אנד בי.
הוא נכתב בסולם פה♯ מז'ור, והוא בעל קצב איטי של 72 פעימות לדקה.
השיר נפתח בקטע אינסטרומנטלי שמתקדם ברצף האקורדים E♭m–D♭/F–G♭–A♭m7. בשתי השורות הראשונות של השיר, משתנה רצף האקורדים ל-C♭–B♭m7–A♭m7–D♭11, ובפזמון, משתנה שוב ל-♭G♭–D♭–C♭–D.
השיר מסתיים בצלילי מיתרים משל קרייג ארמסטרונג.
השיר הוקלט בשתי גרסאות שונות, גרסת האלבום וגרסת הסינגל.
בגרסה הראשונה, שרות צ'יזהולם, בראון ובנטון את הפסוקיות הראשונות, ואילו בגרסה השנייה, שתי הפסוקיות מושרות על ידי צ'יזהולם והאליוול.
מאחר שנתפסה כבעלת תכנים מיניים מובהקים מדי לבני נוער, בגרסת הסינגל, שונתה השורה הראשונה של הפסוקית הראשונה ("בנים ובנות מרגישים טוב יחדיו"), ל-"אהבה תאחד אותנו שוב".
בנות הלהקה קיבלו את השינוי בברכה, ובמרוצת השנים, חשפה בנטון כי הסיבה בגינה שונתה השורה, פרסום הלהקה והפכיתה לאייקון להט"בי.
"" יצא לאור בבריטניה ב-8 ביולי 1996 בשלוש גרסאות שונות.
הגרסה הראשונה, שיצאה בפורמט סינגל מקסי, כללה גרסת תזמורתית לשיר, רמיקס של "Wannabe" מאת ג'וניור וסקז ואת הבי-סייד של "", "One of These Girls".
הספייס גירלז כתבו את "One of These Girls" בשותפות עם צמד הכותבים "אבסולוט" (אשר כתבו את שירן הקודם, "Say You'll Be There").
הגרסה השנייה, גרסת חג המולד, יצאה לאור בפורמט תקליטור, וכללה את רמיקס מאת דייב ויי ואת השיר "Sleigh Ride", משל לרוי אנדרסון.
גרסה זו כללה מארז קרטון, ובתוכו גלוית ברכה.
הגרסה השלישית, שיצאה בפורמט קלטת שמע דו-מסלולית, כללה הגרסה התזמורתית לשיר.
מבקרי המוזיקה הפנו כלפי השיר ביקורות חיוביות לרוב.
בריאן גרוש ממגזין "Albumism" תיאר את "" כ"בלדת R&B נהדרת באלבום פופי ועדכני.
כשביקר את כל האלבום, כינה סטיבן תומאס ארלוויין מ-"AllMusic" את השיר כ"רצועה נהדרת ועכשווית למבוגרים".
בסקירת אלבום האוסף Greatest Hits משנת 2007, שיבחה טליה קריינס מ-BBC את "", וטענה כי זהו השיר הטוב יותר באלבום Spice.
לארי פליק ממגזין הבילבורד המוכר טען כי חברות הלהקה מיומנות בטוויית דימויים חושניים ורומנטיים על פני מנגינה איטית.
גרג קוט משיקגו טריביון ביקר באופן חריף את כל שירי Spice, אך ציין לטובה את "" ושיבחה את קצבו וסגנונו המוזיקלי.
ניק לווין מ-Digital Spy טען כי חוזקת הלהקה היא בשיריה האיטיים, וציין כי השיר "מצליח לשלב כל אלמנט של להיט: חושניות, אלגנטיות, קצביות וווקאליות".
ויטני פסטורק טענה כי השיר "איטי מדי".
עוד היא הוסיפה כי לא ניתן לזהות את קולותן של חברות הלהקה כאינדיבידואל, אלא מצבור של קולות, שיחדיו יוצרים מנגינה "צורמת".
תחילה, היה "" אמור לצאת לאור ב-9 בדצמבר 1996, אך זה נדחה לאחר הטבח בבית הספר "דונבליין".
הסינגל יצא שבוע לאחר מכן, ב-16 בדצמבר, וניצב בראש מצעד הסינגלים הסקוטי.
בשלושת הימים הראשונים לצאתו, נמכר השיר ב-209,000 עותקים.
לאחר שבוע, עלו נתוני המכירות של השיר ל-462,000 עותקים.
לאחר שנמכר בכ-1.14 מיליון עותקים ברחבי העולם, הפך "" לסינגל החמישי הנמכר ביותר של הלהקה.
בנוסף, "" היה לסינגל השני של הספייס גירלז, שנמכר במיליון עותקים בממלכה המאוחדת.
באירלנד, הגיע השיר למקום הראשון במצעד הסינגלים האירי, שם שהה במשך שישה שבועות רצופים.
"" הצליח מסחרית גם באירופה כולה; הוא הגיע לפסגת מצעד אירופה הוט 100, ולראש מצעד הסינגלים הסקוטי והספרדי, ולעשירייה הפותחת באוסטריה, דנמרק, פינלנד, צרפת, איטליה, הולנד, נורווגיה, שוודיה ושווייץ.
בנוסף, הגיע "" לחמישייה הפותחת של מצעדי הסינגלים בוולוניה וגרמניה.
באוקיאניה, הגיע השיר לשלישיית הסינגלים הפותחים של מצעדי ה-ARIA ומצעד הסינגלים בניו זילנד.
ביולי 1997, נכנס "" למצעד הסינגלים של מגזין RPM הקנדי.
לאחר חמישה שבועות שנכנס למצעד, הגיע השיר למקום השלישי.
במצעד סוף שנת 1997, מיקם המגזין את השיר במקום ה-25. במצעד השירים העכשוויים למבוגרים האמריקאי, הגיע השיר למקום הרביעי, ולמקום ה-27 במצעד סוף השנה.
במצעד הבילבורד הוט 100 המוכר, הגיע השיר למקום הרביעי.
השיר הגיע למקום השישי במצעד שירי הרדיו, ולמקום הרביעי במצעד 40 שירי המיינסטרים.
הווידאו קליפ של השיר צולם בין התאריכים 5–6 בנובמבר 1996, ברחוב "אולד קומפטון" בלונדון.
צלם הקליפ, סטיבן קית'רוך, צילם וביים את קליפ השיר "Virtual Insanity" של להקת "ג'מירוקוואי".
במהלך הקליפ, לבשה הלהקה מעילי חורף פרוותיים, תוך שהתהלכו מלפני מסך ירוק.
לאחר צילום הקליפ, הוחלף הרקע הירוק ברקע של העיר ניו יורק.
הקליפ מציג את החבורה מתרוצצת בטיימס סקוור בניו יורק, על גבי מכוניות צבעוניות.
במהלך הקליפ, מוקרנת על חברות הלהקה אלומת אור צבעונית.
לבד, ביחד ולצד גבר, מופיעות חברות הלהקה מופיעות במקומות שונים בעיר.
"" בוצע פעמים רבות בתוכניות טלוויזיה אמריקאיות ואירופאיות דוגמת Bravo, GMTV, Live & Kicking, Noel's House Party ו-Top of the Pops.
באוקטובר 1997, ביצעה הלהקה אותו בקונצרט החי הראשון שלה באבדי איפקצ'י ארנה, איסטנבול, טורקיה.
ההופעה שודרה בחבילת ערוצי טלוויזיה האמריקאית "שואוטיים", ומאוחר יותר הופצה גם בפורמט DVD ובפורמט VHS בשם Girl Power!
בדצמבר 2007, ביצעה אותו בגמר העונה החמישית של תונכית הטלוויזיה הבריטית Strictly Come Dancing.
הוא סונתז לראשונה על ידי אלכסנדר שולגין בשנת 1974. בספרו של שולגין PiHKAL טווח המינונים המומלץ הוא 12–24 מ"ג.
בתור סם פסיכואקטיבי, 2C-B נמכר כאבקה לבנה, אך לפעמים גם בטבליות או כמוסות ג'ל.
הסם לרוב נצרך בצורה אוראלית, אך ניתן לצרוך אותו גם דרך שאיפה או מכשיר אידוי.
בעוד שהחומר משמש בעיקר כסם פסיכדלי, הוא משמש לפעמים גם כאמפתוגן-אנטקטוגן.
הסם סונתז מ-2,5-dimethoxybenzaldehyde על ידי אלכסנדר שולגין.
השימוש הראשוני שלו היה בקרב הקהילה הפסיכיאטרית כסם מדכא עכבות בזמן טיפול.
הסם נמכר לראשונה לקהל הרחב כמעורר חשק מיני תחת השם EROX, והיה מיוצר בגרמניה על ידי חברת תרופות בשם Drittewelle.
בשנות השמונים והתשעים הוא היה זמין בטבליות ונמכר בהולנד באופן חוקי בחנויות נוחות, תחת השם NEXUS.
הסם החל להיות פופולרי בארצות הברית כתחליף ל-MDMA מאז שה-MDMA הפך ללא חוקי ב-1985. רבים מהמשתמשים בסם היו בני נוער במסיבות רייב.
הסם עדיין נמצא בשימוש ולעיתים נצרך על ידי משתמשים אשר חושבים שצרכו MDMA.
שימוש בינלאומי בסם החל להיות נפוץ יותר בשנות האלפיים.
ישנה אבקה ורודה אשר נמכרת בשמות "טוסיבי", "טוסי" (בעיקר באמריקה הלטינית) או בישראל "דוסה".
משתמשים רבים חושבים שמדובר ב-2CB אולם למעשה מדובר בערבוב של מספר סמים שנצבעו בוורוד, כגון קטמין, מתאמפטמין, משככי כאבים נרקוטיים ,MDMA, ולעיתים אף סמים אחרים (את כל הסמים מערבבים ביחד ארגוני פשיעה שונים בצורה חובבנית ולכן כל קבוצה תשתמש במתכון שונה).
אין מידע רפואי לגבי מינון קטלני של הסם.
2C-B מתואר לעיתים קרובות כשילוב בין LSD ל-MDMA (אף על פי שלדברי אנשים שהתנסו בסם, ההשפעות כלל לא מזכירות את אלה של ה־MDMA), אם כי אנשים רבים אינם יכולים לבטא זאת באופן שונה כאשר הם צריכים להסביר זאת, מכיוון של-2C-B השפעה ייחודית משלו.
חלק מהמשתמשים חווים אופוריה, הזויות ראייה, חדות ראייה, חוש ריח מוגבר, חשק מיני מוגבר, קשיי ריכוז.
הסם גורם לחלק מהמשתמשים לצחוק ולחייך באופן חריג, מגביר רגישות למוזיקה, חלק מהמשתמשים טוענים כי יכולים לראות צלילים ולשמוע רעשים וקולות.
תופעת הלוואי השכיחה ביותר שדווחו על ידי אנשים במחקר הייתה בחילה, מה שהוביל להקאות בכמה מקרים בהם נאכלו מאכלים כבדים (כגון פיצה או קארי) זמן רב לפני נטילת ה-2C-B.
כמו אצל פסיכדליים אחרים, עדיף לא לאכול שלוש עד ארבע שעות לפני הצריכה כדי למנוע בחילות או סיכויים להקיא.
תופעת לוואי נוספת המדווחת על ידי משתמשים רבים היא שלאחר החוויה הם יכולים לאכול ולישון בקלות.
זמן הפעולה של הסם תלוי בכמות.
בדרך כלל הוא מתחיל לעבוד לאחר 45–75 דקות מרגע הבליעה ומשך ההשפעה שלו הוא בין 2–4 שעות.
2Cellos הוא הכינוי של לוקה שוליץ' וסטפן האוזר, צמד מוזיקלי קרואטי המנגנים בצ'לו.
הצמד חתום על חוזה בחברת סוני מאסטרוורקס מאז 2011, והוציאו לאורך השנים שישה אלבומים.
עיקר עבודתם הוא מוזיקה אינסטרומנטלית שבה הם מבצעים גרסאות כיסוי לשירי פופ, רוק, וקלאסיקות בתחום המוזיקה והקולנוע.
הצמד עורך הופעות ברחבי העולם, והופיע גם בהופעות אורח בסדרות טלוויזיה אמריקניות כגון Glee והרווק.
(בעברית: יותר מדי) הוא שיר שהוקלט על ידי הזמר-יוצר הקנדי ג'סטין ביבר, מתוך אלבומו השישי של ביבר, Justice.
השיר יצא לאור ב-19 במרץ 2021, בתור הרצועה הראשונה מתוך האלבום, על ידי חברת התקליטים דאף ג'אם, ברצועה רשמית.
ביבר כתב את השיר יחד עם פרדי וקסלר, ג'אן סטון, ג'וש גודווין, מרטין לוטר קינג ג'וניור וסקרילקס, כאשר האחרון גם הפיק את השיר.
בתחילת השיר ניתן לשמוע קולות רקע של פעיל זכויות האדם האמריקאי מרטין לוטר קינג.
"" הוא שיר בלדת פופ, המכיל בתוכו גם את סוגת הפופ שאפיינה שירים נוספים של ביבר מהאלבום.
העיבוד המוזיקלי לשיר כולל פיאנולה, המנעד הקולי של ביבר משתרע על פני אוקטבה אחת וארבעה תווים, מ-E4-A5. והסולם המקביל של השיר עומד על F# Minor בזמן משותף של 100 ביטים לדקה.
אורך השיר הוא 2 דקות ו-33 שניות.
השיר נכתב על ידי ג'סטין ביבר יחד עם פרדי וקסלר, ג'אן סטון, ג'וש גודווין, מרטין לוטר קינג ג'וניור וסקרילקס, והופק על ידי סקרילקס.
השיר מדבר על האהבה העוצמתית שיש לביבר כלפי אשתו היילי בולדווין.
לדבריו של ביבר, זהו השיר הרומנטי ביותר מתוך האלבום.
הוא מוסיף שהשיר הוא השיר האהוב עליו ביותר מתוך האלבום וכי השורה האהובה עליו היא "I don't wanna fall asleep, I'd rather fall in love" (בעברית: אני לא רוצה להירדם, אני מעדיף להתאהב).
בתאריך ה-19 במרץ 2021, במהלך ריאיון למגזין Vogue, ביבר דיבר על הטבע של השיר וגילה כי הסיפור מאחורי השיר הוא אהבתו לאשתו היילי בולדווין, וכי השיר הראשון שנכתב עבור האלבום "אלו אחד מן השירים שאני גאה לדבר עליו ועל אהבה שאני מביע לאשתי".
"" הוא הרצועה הפותחת את האלבום של ג'סטין ביבר, Justice.
הפצת שם השיר החלה כבר בסדרה הדוקומנטרית של ביבר, Justin Bieber: Next Chapter, שם ניתן לראות את החלטתו של ביבר להפיץ חלק מרצועות האלבום.
הרצועות "Holy", "Anyone", ו-"Lonely", נכללות אף הן ברשימה.
"2 Much" זכה לבעיקר ביקורות חיוביות ממבקרי מוזיקה.
באתר "AllMusic" צוין השיר, יחד עם השירים "As I Am", ו-"MLK Interlude", כ"אחד השירים המרגשים ביותר מתוך האלבום", וכי "ביבר מצליח להתבגר ולהפוך לבן אדם רגיש".
האתר דירג את השיר בדירוג של שלושה וחצי כוכבים מתוך 5.
פרק זמן קצר לאחר הוצאתו עלה השיר לשירות הזרמת המוזיקה הדיגיטלי ספוטיפיי, שם צבר למעלה מ-80 מיליון השמעות, והפך לשיר העשירי עם מספר הרב ביותר של השמעות מתוך האלבום.
ביום הראשון לצאת האלבום, ביבר התברג עם שבעה משיריו במצעד שירי הסטרימינג האמריקאי שבספוטיפיי.
רצועה זו הגיעה למקום החמישי.
כאשר Justice יצא, השיר הגיע למקום ה-68 במצעד של בילבורד הוט 100, מבלי שיצא כסינגל.
כמו כן, הגיע למקום ה-30 במצעד של קנדה הוט 100 והפך לאחד מהשירים המצליחים ביותר מתוך האלבום.
הקליפ הוויזואלי של השיר, שהועלה ליוטיוב ביום צאת האלבום, צבר למעלה מ-10 מיליון השמעות.
ארגוןרשימהמיקוםמקורHer Campusכל רצועות האלבום Justice, מדורגים15בילבורד15 השירים באלבום Justice, מדורגים15
ב-13 באפריל 2021, לאחר צאת האלבום Justice והמיני אלבום Freedom., הופיע ביבר בהופעה חיה בפריז על מנת לקדם את אלבומיו החדשים.
בהופעה ביצע ביבר את "2 Much" ואת שאר שירי האלבום Justice.
לאחר ההופעה ביבר עלה לשידור חי על מנת לענות למעריצים על שאלותיהם.
יום למחרת הועלתה ההופעה לאתר יוטיוב וצברה יותר מ-17 מיליון צפיות.
"2 בלילה" הוא אלבום האולפן השלישי של הזמרת הישראלית עדי אולמנסקי.
את האלבום הוציאה לאור ב-17 בדצמבר 2020 חברת התקליטים Digistage לפלטפורמות הזרמות המוזיקה השונות, כמו ספוטיפיי ואפל מיוזיק.
זהו הפרויקט הראשון של אולמנסקי שמבוצע כולו בשפה העברית.
שתיים ועוד שתיים שווה לחמש (2 + 2 = 5) הוא ביטוי מתמטי שגוי באופן מכוון בו נעשה שימוש במספר הקשרים תרבותיים, חברתיים ופוליטיים לאורך ההיסטוריה.
אחד השימושים המוכרים ביותר בביטוי היה ברומן הדיסטופי "1984" של ג'ורג' אורוול אך על אף שהשימוש הפופולרי ביותר בביטוי היה ב-"1984", הסיסמה הייתה בשימוש כבר במאה ה-17.
בספר "1984" הביטוי הוא חלק מהפילוסופיה הפוליטית של הסוצאנג כמו דוגמאות אחרות שמופיעות בספר ("מלחמה היא שלום, חירות היא עבדות, בורות היא כוח").
בספר מתואר כי המפלגה מצפה מאזרחי אוקיאניה להאמין בנכונותה.
בעת כתיבת יומנו הסודי, גיבור הספר, וינסטון סמית', תוהה האם ההצהרה של המפלגה כי "שתיים ועוד שתיים שווה לחמש" היא אכן עובדה.
בתקופה שקדמה למהפכה הצרפתית, נעשה שימוש רב במושג "2+2=5", לתאר את הכוח הלא-פרופורציונלי שיש למיעוטים הפוליטיים בצרפת (אנשי האצולה, שמנו כ-100,000 אנשים, אנשי הכמורה שמנו כ-400,000 אנשים) לעומת רוב העם הצרפתי, "המעמד השלישי", שהיוו כ-98% מאוכלוסיית צרפת (כ-24,500,000 אנשים).
בסוף המאה ה-19 השתמשה התקשורת הרוסית בביטוי "2+2=5" על מנת לתאר את ההידרדרות המוסרית והבלבול החברתי שחל לקראת תחילת המאה ה-20.
ב-1931 עיצב האמן יעקב גומינר כרזה שתמכה בתוכנית החומש של סטלין.
הכרזה כללה משפט בו נכתב כי "2+2=5", דבר שמתייחס לתוכנית החומש כאמור.
10 שנים לאחר מכן, אוורול השתמש במושג בספרו "1984", שבמהרה הפך לשימוש המוכר ביותר בו.
סמית' אומר לאובריאן כי אך או'בריאן אומר לו בתגובה כי .
"הדור השני" (2G) הוא כינוי לקבוצה של פרוטוקולי תקשורת לקשר רדיו שהוגדרו על ידי איגוד הטלקומוניקציה הבין-לאומי (ITU) שקדמו ל-3G, 4G ול-5G.
הטכנולוגיה הושקה לראשונה בשנת 1991 בפינלנד במסגרת תקן GSM על ידי חברת Radiolinja (כיום חלק מחברת Elisa Oyj).
לאחר ההשקה של הדור השני כל המערכות הסלולריות שקדמו לטכנולוגיה זו זכו באופן רטרואקטיבי, לכינוי 1G.
בעוד שאותות הרדיו ברשתות הדור הראשון היו אנלוגיות, אותות הרדיו ברשתות הדור השני היו דיגיטליות, אם כי שתי המערכות משתמשות באותות דיגיטלי על מנת לקשר בין מגדלי הרדיו הסלולריים ליתר מערכת הרשת הסלולרית.
הטכנולוגיה חוללה מהפכה בדרך בה אנשים מתקשרים, והניח את הבסיס למהפכת המובייל שבאה לאחר מכן.
טכנולוגיית הדור השני הנפוצה ביותר הייתה תקן GSM המבוסס על TDMA, שנמצאה בשימוש ברוב העולם מחוץ ליפן.
באמריקה הצפונית תקן Digital AMPS (IS-54 ו-IS-136) וכמו גם תקן CdmaOne (IS-95) היו תקנים דומיננטיים, אך גם תקן GSM היה בשימוש באמריקה הצפונית.
ביפן התקן הדומיננטי היה PDC.
תכונה בולטת שהוצגה לראשונה עם טכנולוגיית ה-2G הייתה היכולת לשלוח הודעות SMS, אשר אפשרו לראשונה למשתמשים לשלוח הודעות כתובות קצרות בין מכשירים ניידים עם טכנולוגיית הדור השני.
חדשנות זו חוללה מהפכה בתקשורת, והעניקה אמצעי נוח וחסכוני לשמור על קשר.
יתרונות 2G על פני 1G
שיחות טלפון מוצפנות דיגיטלית, לפחות במקטע האווירי, בין הטלפון הנייד לתחנת הבסיס הסלולרית (אך לא בהכרח בשאר הרשת, וללא הצפנת קצה לקצה).
שימוש יעיל יותר משמעותית בספקטרום תדרי הרדיו המאפשר שירות ליותר משתמשים בכל פס תדרים.
שירותי נתונים לנייד, החל מהודעות טקסט SMS והמשך בשירות הודעות מולטימדיה (MMS).
ברשתות 2G מתקדמות יותר – אפשרות להעברת נתונים בקצבים יחסית גבוהים (לאותה עת) של 40 קילוביט/שנייה ברשתות שישמו את תקן GPRS ועד 384 קילוביט/שנייה ברשתות שישמו את תקן EDGE.
אלגוריתם ההצפנה ברשת 2G הוא A5/1 .
A5/1 נמצא בשימוש באירופה ובארצות הברית.
A5/2 היה גרסה מוחלשת בכוונה של האלגוריתם שנועדה עבור אזורי ייצוא מסוימים.
A5/1 פותח ב-1987, ו-A5/2 פותח ב-1989. אף על פי ששניהם נשמרו בתחילה בסוד, העיצוב הכללי הודלף ב-1994 והאלגוריתמים עברו תהליך של הנדוס לאחור בשנת 1999.
רשת 2.5G – רשת 2G שישמה את פרוטוקול GPRS להעברת נתונים במיתוג מנות בקצב מרבי של 40 קילוביט/שנייה.
רשת 2.75G – רשת 2G שישמה את פרוטוקול EDGE להעברת נתונים בקצב מרבי של 384 קילוביט/שנייה.
רשת 2.875G – רשת 2G שישמה את פרוטוקול Evolved EDGE להעברת נתונים בקצב מרבי של עד 1 מגהביט/שנייה.
משרד התקשורת החליט כי רשתות דור 2 (GSM) ודור 3 בסלולר (UMTS) ייסגרו בהליך מדורג שיימשך חמש שנים ויסתיים בתאריך 31 בדצמבר 2025. לאחר תאריך זה יפעלו בישראל רק טכנולוגיות דור 4 (LTE) ודור 5 (5G).
הוא אלבום סינגל הבכורה של להקת הבנים הדרום קוריאנית BTS שפורסם ב-12 ביוני 2013, דרך ביג היט אנטרטיינמנט והופץ על ידי לואן.
מבחינה מסחרית, האלבום הגיע למקום החמישי ב בקוריאה הדרומית ולמקום העשירי במצעד האלבומים העולמיים של בילבורד בארצות הברית.
האלבום מכר למעלה מ-430,000 עותקים נכון לינואר 2022.
גרסה בת 3 דיסקים של האלבום שוחררה ביפן דרך ב-2014.
לפני הופעת הבכורה של BTS, ביג היט אנטרטיינמנט ניהלה בלוג עבור הקבוצה שבו החברים שיתפו מיקסטייפים, יומני וידאו ותכנים שונים אחרים עם המעריצים שלהם.
הלייבל הודיע על סגירה זמנית של הבלוג ב-20 במאי 2013, כהכנה להופעת הבכורה של הקבוצה.
האתר הרשמי של BTS הושק באותו יום והציג טיימר ספירה לאחור בדף הבית - הסופר לאחור עד 27 במאי - כאשר הלוגו הרשמי של הקבוצה נחשף לראשונה.
ב-26 במאי (27 במאי בשעה 8:00 ), טריילר בכורה באורך 30 שניות פורסם באתר והועלה גם לערוץ היוטיוב הרשמי של ביג היט.
הקליפ כלל מקצב היפ-הופ עם סקראצ'ינג ו"ראפ הוקי מעוצב היטב" שליווה גרפיקה טיפוגרפית המכילה רמזים על הרכב הקבוצה, השירים שיהיו באלבומה הראשון והכיוון המוזיקלי שלה.
הטיימר באתר השתנה והחל לספור לאחור ל-3 ביוני.
ב-3 ביוני הוכרז תאריך היציאה של האלבום והסינגל המוביל שלו שטרם נחשף, כמו גם תאריך ההתחלה של פעילויות קידום מכירות ב-12 ביוני.
תמונות טיזר של כל חבר פורסמו באתר הקבוצה החל מאותו יום ועד 5 ביוני.